
Ministru kabineta rīkojums Nr. 930
Rīgā 2022. gada 13. decembrī (prot. Nr. 64 57. §)
Par apropriācijas palielināšanu
· 1. Atbilstoši likuma "Par valsts budžetu 2022. gadam" 40. panta otrajai un trešajai daļai atbalstīt apropriācijas palielināšanu Izglītības un zinātnes ministrijai resursiem no dotācijas no vispārējiem ieņēmumiem un izdevumiem budžeta apakšprogrammā 02.01.00 "Profesionālās izglītības programmu īstenošana" finansēšanas kategorijā "Akcijas un cita līdzdalība pašu kapitālā" 690 000 euro apmērā, lai nodrošinātu finansējumu valsts sabiedrības ar ierobežotu atbildību "Rīgas Tūrisma un radošās industrijas tehnikums" infrastruktūras uzlabošanai.
· 2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par valsts budžeta apropriācijas palielināšanu atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas palielināšanu un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, palielināt apropriāciju.
· 4. Atbalstīt valsts sabiedrības ar ierobežotu atbildību "Rīgas Tūrisma un radošās industrijas tehnikums" pamatkapitāla palielināšanu, ieguldot tajā finanšu līdzekļus 690 000 euro apmērā šā rīkojuma 1. punktā minētajam mērķim.
· 5. Izglītības un zinātnes ministrijai, veicot ieguldījumu valsts sabiedrības ar ierobežotu atbildību "Rīgas Tūrisma un radošās industrijas tehnikums" pamatkapitālā, ieskaitīt šā rīkojuma 4. punktā minētos finanšu līdzekļus valsts sabiedrības ar ierobežotu atbildību "Rīgas Tūrisma un radošās industrijas tehnikums" kontā Valsts kasē.

